Euroopan unionin alue- ja rakennepolitiikka

Euroopan unionin alue- ja rakennepolitiikka eli koheesiopolitiikka on Euroopan unionin politiikka, jolla pyritään tasoittamaan alueellisia kehitys- ja elintasoeroja. Alue- ja rakennepolitiikkaan kohdennetut varat muodostavat noin kolmasosan Euroopan unionin budjetista.

Alue- ja rakennepolitiikan keskeisiä ohjauskeinoja ovat rakennerahastot. Merkittävimpiä rahastoja ovat Euroopan aluekehitysrahasto ja Euroopan sosiaalirahasto. Unionin alue- ja rakennepolitiikassa on suuri merkitys NUTS-alueluokituksella, joka kehitettiin alueellisen kehityksen tilastoinnin yhdenmukaistamiseksi.

Euroopan unionin tuki jäsenmaille kanavoidaan jäsenmaissa valmisteltujen ja Euroopan komission määräajaksi hyväksymien ohjelmien kautta.

Katso myös 
 Rakennerahasto

Lähteet 

Alue- ja rakennepolitiikka
Aluepolitiikka